Lidhjet SHBA-Arabi Saudite, një vit pas vrasjes së gazetarit Khashoggi
Analistët thonë se marrëdhëniet mes dy vendeve kanë mbetur të forta, megjithë hijen e vrasjes tek Mbretëria Saudite
Një vit pas vrasjes së opinionistit të gazetës Washington Post që ishte banor i Shteteve të Bashkuara, Jamal Khashoggi, presidenti Donald Trump vazhdon të jetë një aleat i besueshëm i Mbretërisë së Arabisë Saudite dhe Princit të Kurorës, Mohammed bin Salman, duke thënë se marrëdhënia e posaçme mes dy vendeve është më e rëndësishme se çdo problem. Por shumë vetë në Kongres po kërkojnë ndryshime në politikën amerikane deri kur ata që janë përgjegjës për vrasjen të vihen para përgjegjësisë. Korrespondentja e Zërit të Amerikës, Cindy Saine njofton. Jamal Kashoggi u vra dhe trupi i tij u copëtua nga një grup saudit që dyshohet se vepronte nën urdhrat e Princit të Kurorës, Mohammed bin Salman, pasi hyri në konsullatën saudite në Stamboll. Një vit më pas, vrasja e tij po shënohet në gjithë botën me ceremoni solemne, një prej të cilave në Uashington, DC ku morën pjesë 11 anëtarë të Kongresit. Që nga vdekja e tij, Kongresi amerikan është përplasur shpesh me Presidentin Donald Trump, duke votuar për kufizmin e shitjes së armëve ndaj Arabisë Saudite dhe për t’i dhënë fund operacioneve ushtarake amerikane në luftën e udhëhequr nga sauditët në Jemen. Kongresmeni demokrat, Jim McGovern i tha Zërit të Amerikës se presidenti refuzon ta mbajë përgjegjës bin Salmanin. Presidenti Trump dhe Sekretari i Shtetit, Mike Pompeo nuk janë lëkundur në mbështetjen e tyre ndaj familjes mbretërore saudite. Presidenti ka përmendur shqetësimet ekonomike si arsye për të mos dëmtuar lidhjet me Riadin. ka thënë ai. , thotë Kelly Magsamen, e Qendrës Amerikane për Progres. Personalizimi nga ana e Presidentit Trump të marrëdhënieve amerikano-saudite, ka dëmtuar trajtimin e vrasjes së Khashoggi-t, i tha Zërit të Amerikës, ekspertja e e Lindjes së Mesme, Yasmine Farouk. Ndërsa Arabia Saudite përpiqet t’u hapë dyert turizmit dhe investimeve ndërkombëtare, zonja Farouk thorë se vrasja e Khashoggi-t do të lërë gjurmë tek mbretëria për vite me radhë.